Ehdotus neuvoston asetukseksi (EY) tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta /* KOM/99/0264 lopull. */





Ehdotus NEUVOSTON ASETUKSEKSI (EY) tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta (komission esittämä) PERUSTELUT 1. Eri jäsenvaltioiden esittämien pyyntöjen johdosta komissio on tarkastellut yhdessä kyseisten valtioiden asiantuntijoiden kanssa mahdollisuutta korottaa tiettyjä teollisuustuotteita koskevia tariffikiintiöitä. 2. Tämä selvitys tehtiin tullitaloustyöryhmän kokouksen yhteydessä ja sen perusteella voitiin todeta, että jäsenvaltiot voivat hyväksyä tässä asetusehdotuksessa tarkoitettuja tuotteita koskevien tariffikiintiöiden korottamisen ja että tämä ei haittaa näiden tuotteiden markkinoita. Tämä on liitteenä olevan asetusehdotuksen tavoite. Ehdotus NEUVOSTON ASETUKSEKSI (EY) tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen, sekä katsoo, että (1) neuvosto on avannut asetuksellaan (EY) N:o 2505/96 (1), yhteisön tariffikiintiöitä tietyille maatalous- ja teollisuustuotteille; olisi tyydytettävä kyseisten tuotteiden hankintatarpeet yhteisössä mahdollisimman suotuisin edellytyksin; tämän vuoksi olisi avattava yhteisön tariffikiintiöitä alennetuin tullein tai tullittomasti aiheellisten määrien mukaisesti, korotettava tiettyjen voimassa olevien tariffikiintiöiden määrää ja jatkettava niiden voimassaoloa aiheuttamatta kuitenkaan häiriötä näiden tuotteiden markkinoille, ja (1) EYVL L 345, 31.12.1996, s. 1, asetus sellaisena kuin se on viimeksi muutettuna asetuksella (EY) N:o 2780/98 (EYVL L 347, 23.12.1998, s. 5). (2) tämän vuoksi asetus (EY) N:o 2505/96 on muutettava, ON ANTANUT TÄMÄN ASETUKSEN: 1 artikla Muutetaan kiintiökaudeksi 1.1.-31.12.1999 asetuksen (EY) N:o 2505/96 liite I seuraavasti: tariffikiintiön, jonka järjestysnumero on 09.2887, kiintiömääräksi tulee 400 tn, tariffikiintiön, jonka järjestysnumero on 09.2942, kiintiömääräksi tulee 3.000 tn, tariffikiintiön, jonka järjestysnumero on 09.2966, kiintiömääräksi tulee 12.000 tn. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tätä asetusta sovelletaan 1 päivästä tammikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja RAHOITUSSELVITYS 1. TOIMEN NIMI Ehdotus Neuvoston asetukseksi (EY) tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta. 2. BUDJETTIKOHTA / -KOHDAT 12 luvun 120 artikla 3. OIKEUSPERUSTA perustamissopimuksen 26 artikla 4. TOIMEN KUVAUS 4.1 Toimen yleistavoite Yhteisön jalostusteollisuuden tarpeiden huomioon ottamisen varmistaminen suotuisin edellytyksin. 5. TALOUDELLISET VAIKUTUKSET 5.1 Toimen kokonaiskustannusten laskentatapa (yksittäisten kustannuserien ja kokonaiskustannusten välinen yhteys) Huomautus: Tässä taulukossa mainitaan vain ne asetuksessa mainitut tuotteet, joilla on rahoitusvaikutuksia. >TAULUKON PAIKKA> Tulojen menetys edelliseen kiintiökauteen verrattuna yhteensä: + 562.535 EUR. 6. PETOSTENVASTAISET SÄÄNNÖKSET Tariffikiintiöiden hallinnointia koskevissa säännöksissä säädetään tarvittavista toimenpiteistä petosten ja säännönvastaisuuksien ehkäisemiseksi ja niiltä suojautumiseksi.